На основу члана 30. став 1. и 2. и члана 32. став 1. тачка 2. Закона о избору народних посланика („Сл. гласник РС“, број 14/22), члана 7. Пословника о раду Изборне комисије општине Ивањица („Сл. лист општине Ивањица“, број 3/2022), на седници одржаној дана 1.3.2022. године, у 14,00 часова донела је

 ***РЕШЕЊЕ***

***О ИМЕНОВАЊУ ЧЛАНА И ЗАМЕНИКА ЧЛАНА ИЗБОРНЕ КОМИСИЈЕ ОПШТИНЕ ИВАЊИЦА У ПРОШИРЕНОМ САСТАВУ***

 1.У проширени састав Изборне комисије Општине Ивањица, за спровођење избора за народне посланике Народне скупштине Републике Србије расписане за 3. април 2022. године, на предлог **Коалиција СУВЕРЕНИСТИ**, подносиоца проглашене изборне листе **СУВЕРЕНИСТИ-Саша Радуловић (ДЈБ), Милан Стаматовић (ЗС), др Јована Стојковић (ЖЗС)**, именују се:

1. **За члана**: Владимир Јекић из Ивањице, Бедина Варош бб;
2. **За заменика члана**: Мирослав Пантовић из Ивањице, Старовлашка бр. 75.

 2. Решење о именовању члана и заменика члана локалне изборне комисије у проширеном саставу примењује се од наредног дана од дана када је донето.

 3. Решење објавити на веб-презентацији Републичке изборне комисије и Општине Ивањица.

**О б р а з л о ж е њ е**

 Дана 28.2.2022. године у 14,10 часова, овлашћено лице подносиоца проглашене изборне листе **СУВЕРЕНИСТИ-Саша Радуловић (ДЈБ), Милан Стаматовић (ЗС), др Јована Стојковић (ЖЗС)**, Војин Биљић, доставио је Изборној комисији општине Ивањица предлог за именовање члана и заменика члана Изборне комисије општине Ивањица у проширеном саставу заведеног под бројем 013-5/2022-01 а за предају наведеног предлога овластио је Владимира Јекића из Ивањице, Бедина Варош бб да испред наведене изборне листе преда предлог о именовању члана и заменика члана Локалне изборне комисије у проширеном саставу.

 Изборна комисија општине Ивањица, поступајући по предлогу утврдила је да је поднети предлог дозвољен, уредан, благовремен и поднет од стране овлашћеног лица. Након тога Комисија је приступила провери испуњености услова из члана 13. Закона о избору народних посланика („Сл. гласник РС“, број 14/2022) па је утврђено да наведена лица испуњавају законске услове за именовање у проширени састав Изборне комисије општине Ивањица.

 Имајући у виду наведено Изборна комисија општине Ивањица донела је одлуку као у диспозитиву овог Решења.

 **ПОУКА О ПРАВНОМ СРЕДСТВУ**: Против овог Решења подносилац проглашене изборне листе и бирач могу поднети приговор Републичкој изборној комисији у року од 48 часова од објављивања тог решења на веб-презентацији.

**У Ивањици, 1.3.2022. године**

**Број: 013-5/1/2022-01**

 **ИЗБОРНА КОМИСИЈА ОПШТИНЕ ИВАЊИЦА**

 **ПРЕДСЕДНИК**

 **Јована Богдановић**